
ApariŃie editorială – „Din durerile Bihorului” 
O carte-document despre neamul românesc 
 
Sala de şedinŃe a Protopopiatului Ortodox al Oradiei a găzduit ieri 
lansarea primului volum al unui cărŃi-document intitulată simbolic 
„Din durerile Bihorului – Pagini din lupta intelectualităŃii române 
din Bihor pentru apărarea credinŃei, şcolii şi fiinŃei naŃionale 
româneşti.” Lansarea s-a făcut într-o sală plină de intelectuali 
români, studenŃi seminarişti, ofiŃeri în rezervă, simpli cetăŃeni. 
 
Cartea face parte dintr-o serie proiectată de cinci sau şase volume care 
vor acoperi documentaristic perioada 1901-1914, o epocă de intense 
frământări în această parte a Imperiului Austro-Ungar, în care autorităŃile 
vremi duceau o politică dură de maghiarizare forŃată a românilor. În acest 
context, o luptă eroică şi din păcate prea puŃin mediatizată în zilele 
noastre, au dus intelectualii români, dascălii şi preoŃii ortodocşi, 
„inamicii” pe care puterea bicefală i-a persecutat pe toate căile. Tocmai 
această perioadă - până în preajma izbucnirii primei conflagraŃii mondiale 
care va mătura la finalul lui imperiile central-europene şi va da semnalul 
naşterii statelor naŃionale - este cuprinsă în iniŃiativa editorială de 
excepŃie a celor trei autori. Astfel, prof. Ioan Popovici (fost director al 
Arhivelor NaŃionale Bihor), dr. Bujor Dulgău (actualul director al 
DirecŃiei JudeŃeană Bihor a Arhivelor NaŃionale) şi preotul Ioan-Mircea 
Ghitea, doctorand în istorie, s-au înhămat la o cercetare minuŃioasă şi de 
anduranŃă printre miile de metri liniari de documente păstrate la Arhivele 
NaŃionale. În acelaşi timp, când toate volumele vor fi editate, va fi 
acoperi documentaristic, echilibrat şi sistematic o perioadă consistentă 
din istoria românilor bihoreni prin lucrările: „Bihor – permanenŃe ale 
luptei naŃionale româneşti (1892-1900), „1918 – Bihorul în epopeea unirii 
(1914-1919). Aceeaşi autori au finalizat însă alte două volume, care vor 
întregi pe mai departe istoria acestui Ńinut, aşteptând însă un „român cu 
dragoste de neam şi Ńară care să sprijine financiar tipărirea acestor izvoare 
istorice” după cum se exprima directorul Bujor Dulgău, fiind vorba de 
„Bihorul în perioada anilor 1919-1920” şi „Românii ortodocşi din Bihor 
sub ocupaŃia hortystă (1940-1944).” 
Revenind la primul volum, el conŃine documente care atestă exact ceea ce 
au găsit de cuviinŃă autorii să pună în titlu. Apoi, documente şi acte 
oficiale ce conŃin măsuri de maghiarizare a populaŃiilor nemaghiare, a 
locurilor şi localităŃilor cu denumiri româneşti din fostul comitat Bihor, 
pagini din istoria literaturii române, sărbătorirea, aniversarea sau 
comemorarea în epocă a unor momente din istoria poporului român, 
rezistenŃa depusă de bisericile ortodoxă şi greco-catolică pentru apărarea 
şcolilor confesionale, înlocuirea limbii române ca limbă de predare cu 
limba maghiară, starea materială a locuitorilor români, pătrunderea ideilor 
socialiste în Bihor şi altele.  
Cartea apărută sub egida editurii „România în lume” într-un tiraj de 1.000 
de exemplare nu ar fi văzut lumina tiparului fără aportul sponsorilor 
European Drinks, Camera de ComerŃ şi Industrie Bihor, Biroul Notar 
Public Drăgoi Ilie, Cabinet de avocatură Popovici Liviu Nicolae, Ecojur 
Consulting, Repcon, Robimex, Leonardo, David&Edith SRL. Prezentarea 
cărŃii şi a autorilor a fost susŃinută de protopopul ortodox al Oradiei, 
Octavian Dorel Rus, col. (r) Dumitru Demian, istoricii Mihai Drecin şi 
Viorel Faur. 

